Σε προηγούμενα επεισόδια...
Ο Γουάιατ άνοιξε κυλικείο. Χάνεις λεφτά.
-Απόλυσέ με. -Αποκλείεται.
-Στο ζευγάρι. -Πρέπει να φύγω.
Δεν ζητάμε συγγνώμη.
Νόμιζα ότι η μαμά σας πέθανε.
Ζει ακόμα.
Τακτοποίησε και τους δύο.
Δεν έπρεπε να σε αφήσω να με πείσεις να γυρίσω στο Χόουπ Βάλεϊ.
Δεν έπρεπε να συμφωνήσεις στη συγκάλυψη εγκλήματος.
Αν με άφηνες ήσυχη, θα ήμουν σπίτι, σώα κι αβλαβής.
Αλλά, όχι, ήθελες να γίνεις ήρωας.
Και τώρα ο Γουάιατ με θέλει νεκρή.
Είσαι η μόνη που μπορεί να τον βάλει φυλακή.
Λες να σε ξεχνούσε;
Τι κάνουμε τώρα; Προσευχόμαστε για ένα θαύμα;
Δεν θέλουμε θαύμα.
-Θέλουμε μόνο... -Τα βιβλία. Το ξέρω.
Θυμάσαι πού τα έθαψες, έτσι;
Και βέβαια θυμάμαι.
-Συγγνώμη που άργησα. -Κανένα πρόβλημα.
-Ήρθε ο κύριος Τόμσον για πρωινό. -Είναι ιδιότροπος με τα αβγά.
Τα θέλει σκληρά, όπως είναι κι ο ίδιος.
Τουλάχιστον έχουμε έναν πελάτη, χάρη στη διαφήμισή σου.
Ναι, ανεβαίνει η δουλειά, έτσι;
Είσαι αισιόδοξος.
Ήδη μας τελείωσε το γάλα.
Κάτι δείχνει κι αυτό.
Μόνο ότι στον Κόντι αρέσουν τα μπισκότα με γάλα.
Πήγαινε εσύ το πιάτο
κι εγώ θα πάω να φέρω γάλα για τον Κόντι.
Σύμφωνοι.
Ορίστε, κύριε Τόμσον.
Καλή όρεξη.
Φαίνεται ότι χρειάζεσαι κι άλλο καφέ.
Γράφω κι άλλο γράμμα στον Τζακ, αλλά δεν ξέρω τι άλλο να πω.
Υπάρχει το "σ' αγαπώ".
-Μακάρι να απαντούσε. -Θα απαντήσει.
Ως τότε, ας ξεκινήσουμε να οργανώνουμε τον γάμο σου.
Καλύτερο από το να ανησυχώ, που μόνο αυτό κάνω τώρα.
Για τον Τζακ, τους μαθητές μου.
Τους Γουάιατ;
-Είχες νέα από τον πατέρα τους; -Γυρνάει σήμερα το πρωί.
Πρέπει να τους μιλήσει για τη μητέρα τους.
Ο Τσαντ θα είναι εντάξει, αλλά ο Ερλ είναι πολύ πληγωμένος.
Πονάς όταν φεύγει κάποιος.
Μιλάς σαν να σου λείπει αυτός που αγαπάς.
Κάθε λεπτό κάθε μέρας.
Κάρσον.
Τι κάνεις εδώ;
Ήρθα να σε προειδοποιήσω. Δεν τελείωσε.
Η υπόθεση έκλεισε.
Η Μαρλίς δεν τα παρατάει. Προσέλαβε ντετέκτιβ.
Ξέρει πού είμαι;
Δεν ξέρω, αλλά δεν θα σταματήσει μέχρι να σε καταστρέψει.
Δεν εκπλήσσομαι.
Έχουμε παρελθόν, φίλε μου. Έπρεπε να σου το πω.
Ευχαριστώ. Καλύτερα να φύγεις πριν το μάθουν όλοι.
-Πάστορα. -Κύριε Σέπερντ.
Από δω ο φίλος μου ο Ντιν. Δουλεύαμε στον σιδηρόδρομο.
Χάρηκα, Ντιν.
Πήγαινα στο Άλμπερτ Φολς για δουλειά.
Δεν ήξερα ότι ο σιδηρόδρομος έφτανε ως το Άλμπερτ Φολς.
Φαίνεται ότι οι πάστορες δεν τα ξέρουν όλα.
Χαίρομαι που ήρθατε, κε Γουάιατ.
Σήμερα θα ερχόμουν,
αλλά το τηλεγράφημά σας με αιφνιδίασε.
Θέλω τη βοήθειά σας με τον Τσαντ και τον Ερλ.
Τι πρόβλημα υπάρχει;
Δυσκολεύονται να προσαρμοστούν.
Μάλλον τα καταφέρνω με τον Τσαντ, αλλά ο Ερλ είναι δύσκολος.
Έτσι είναι τα αγόρια.
Δεν είναι μόνο αυτό.
Ξεκινάει καβγάδες, πειράζει τα άλλα παιδιά,
δεν ζητάει συγγνώμη.
Δεν είχα πρόβλημα σε άλλα σχολεία.
Ίσως οι δάσκαλοι δίσταζαν να μιλήσουν.
Δεσποινίς Θάτσερ.
Μόλις γύρισε ο αδερφός μου και ήδη κάνετε παράπονα.
-Μου έστειλε τηλεγράφημα. -Αλήθεια;
Είχε πρόβλημα με τα αγόρια.
Μην την ακούς.
-Μα πρέπει. -Αν υπάρχει πρόβλημα...
Το πρόβλημα είναι ότι στέκεσαι εδώ και μιλάς αντί να δουλεύεις.
Πήγαινε και κάνε αυτό για το οποίο σε πληρώνω.
Δεσποινίς Θάτσερ.
Μήπως δεν είστε για να διδάσκετε σε σιδηροδρομική πόλη;
Το Χόουπ Βάλεϊ δεν είναι τέτοια πόλη.
Και μη νομίζετε ότι κάνετε κουμάντο εδώ.
Πρέπει να προσέχετε.
Δεν ενδίδω σε τραμπούκους, κύριε Γουάιατ.
Μεγάλους ή μικρούς.
-Είναι κουκλί, κε Κούλτερ. -Ευχαριστώ, Τζέσι.
Είμαι τόσο καιρό στους δρόμους για τα συμβόλαια,
που σίγουρα θα φανεί χρήσιμο.
Θα πάω την Κλάρα στο πανηγύρι την άλλη βδομάδα.
-Ίσως το δανειστώ. -Αποκλείεται.
Λι!
Αγόρασες το αμάξι.
Δεν είσαι η μόνη γυναίκα στη ζωή μου πια.
Έχω ενθουσιαστεί που αγόρασες αμάξι.
Και η χρονική στιγμή είναι ιδανική.
Κάτσε να ακούσεις τα νέα.
Η Ντότι ξετρελάθηκε με τα τελευταία σχέδιά μου,
είναι επίσημο πλέον.
Τι πράγμα;
Με προσέλαβε στο μαγαζί.
Τι σχέση έχει με το αμάξι;
Η Ντότι θέλει να ξεκινήσω αμέσως,
οπότε θέλω να με πας στο Μπάξτον να αγοράσω υφάσματα.
Ο ταφτάς είναι πολύ της μόδας.
Δεν έχει ο κύριος Γιοστ στο κατάστημα;
Ο καλός μου κύριος Γιοστ δεν ξέρει να ξεχωρίζει τον ταφτά από την τάφρο.
Κοίτα, όμως, ποιο είναι το θέμα.
Μακάρι να μπορούσα να βοηθήσω, αλλά τα χέρια μου είναι δεμένα.
Τα δικά μου δεν είναι.
Θα με μάθεις να οδηγώ.
Σου είπα ότι έχω δουλειά σήμερα το πρωί.
Θα ξεκινήσουμε στο διάλειμμά σου.
Απίστευτο, αλά θα ήθελα να είχα κι άλλα πιάτα για πλύσιμο.
Πέρασα από το κυλικείο ερχόμενος. Μεγάλη ουρά.
Αυτή η ουρά επηρεάζει τα κέρδη μου.
Για να μειώσεις τα έξοδα, απόλυσε τον Κάρσον.
Δεν θα απολύσω κάποιον επειδή είμαι σε δύσκολη θέση.
Άλλωστε, προσφέρθηκε να παραιτηθεί και δεν τον άφησα.
Είναι πολύ αξιοπρεπής.
Δεν ήθελα να το πω, αλλά τον είδα να μιλά με κάποιον που δεν έχω ξαναδεί.
Είπε ότι ήταν φίλος από τον σιδηρόδρομο.
Έχει και προσωπική ζωή.
Εμένα μου φάνηκε μπελάς.
-Ίσως υπερβάλλεις. -Ξέρω τους τύπους σαν τον Κάρσον.
Ήμουν κι εγώ σαν αυτόν.
Ακόμα κι αν έχει παρελθόν, οι άνθρωποι αλλάζουν.
Όχι τόσο πολύ.
Όχι;
Δες εσένα.
Είπες ότι θυμάσαι πού έθαψες τα βιβλία.
Θυμάμαι, περίπου. Όλα τα δένδρα φαίνονται ίδια.
Κάπου θα υπάρχει ένα σημείο αναφοράς.
Θυμήθηκα. Έβλεπα το βουνό Νας.
-Είναι μια αρχή. -Όχι. Στάσου.
-Ίσως ήταν το Νάπιερ ή η Νάπολη. -Η Νάπολη είναι στην Ιταλία.
-Δεν είναι στην Ιταλία. -Είσαι σίγουρη;
-Κόψε αυτό το ύφος. -Θα έχω ό,τι ύφος θέλω.
Υπάρχει πρόβλημα;
Όχι, κύριε. Κανένα.
Δεν θα το έκανα αυτό.
Η κυρία ακούγεται ταραγμένη.
-Είστε καλά, κυρία μου; -Για την ακρίβεια, όχι.
Είμαι πολύ ταραγμένη.
Σταμάτα να μιλάς.
Με απήγαγε και δεν με αφήνει.
Ψέματα, είμαι σερίφης.
-Αυτός λέει ψέματα. -Να σας δείξω το σήμα μου.
Μην κουνηθείς.
Έτσι, κύριε Σκληρέ. Αυτός θα σου πει πότε.
Δώσε προσοχή, αν ξέρεις το καλό σου.
Κοίτα να δεις. Φαίνεται ότι είναι η τυχερή μου μέρα.
Μια τράπεζα προσφέρει αμοιβή σε όποιον σε φέρει.
Δεν είμαι εγώ. Πες του ότι δεν είμαι εγώ.
-Δεν μπορεί να είναι. -Είδατε;
-Αυτή εδώ έχει πιο μεγάλο στόμα. -Παλιο...
Δέσε τον.
Κάνε κάτι.
Η παρεμπόδιση του έργου της αστυνομίας τιμωρείται αυστηρά.
-Θα το ρισκάρω. -Αυτό δεν έπιασε καθόλου.
Να 'σαι καλά.
Εσύ φταις που μπλέξαμε έτσι.
Εσύ ψευδόρκησες, το θυμάσαι;
-Μη μιλάτε, δέσε τον. -Μας δίνεις λίγο χρόνο;
Έπρεπε να σου ρίξω το τηγάνι όταν είχα την ευκαιρία.
Θα σου δώσω άλλη μια ευκαιρία τώρα
και στοιχηματίζω 5 δολάρια ότι θα αστοχήσεις.
Μ' αρέσει που θα σου πάρω τα λεφτά.
Εμπρός. Ρίξε.
Θα τον δέσω εγώ...
Είσαι πιο δυνατή απ' όσο πίστευα, αλλά μου χρωστάς 5 δολάρια.
-Εγώ του έριξα. -Ναι, αλλά εμένα στόχευες.
-Για όλα έχεις απάντηση. -Πάμε να φύγουμε.
Ξέρω ότι δεν ξεκινήσαμε καλά.
-Λες; -Και ζητάω συγγνώμη.
Συγγνώμη για ό,τι είπα. Κάνεις απλώς τη δουλειά σου.
-Θα πάψεις να προσπαθείς να το σκάσεις; -Ναι, έχεις τον λόγο μου.
-Δεν ξέρω αν αξίζει κάτι αυτό. -Παλιότερα όχι, αλλά...
τώρα ναι.
Μίλα, αγόρι μου.
Μίλα.
Μπράβο.
-Είναι πολύ έξυπνος. -Δεν είμαι σίγουρος.
Μάσησε τις κάρτες μπέιζμπολ.
Έχεις κάρτες μπέιζμπολ; Τρελαίνομαι για μπέιζμπολ.
Κόντι, δείξε τις κάρτες σου στον Τσαντ.
Αμέ.
Θες να μείνεις για φαγητό; Έχουμε μακαρόνια.
-Δεν μπορώ. -Γιατί;
Πρέπει να πάω στη λίμνη με τον αδερφό μου.
Η δις Αμπιγκέιλ δεν θα έχει πρόβλημα αν έρθει και ο Ερλ.
Σιχαίνομαι τα μακαρόνια. Έλα.
Τσαντ;
Μην κάνεις ό,τι σου λέει ο αδερφός σου.
Δεν είναι μόνο αδερφός μου. Είναι ο καλύτερός μου φίλος.
Ακριβώς, οπότε παράτα μας ήσυχους.
Αυτός είναι ο καλύτερος, αλλά μπορείς να έχεις κι άλλους.
Είπα, πάμε.
Γιατί να μην έχω κι άλλους φίλους;
Αυτήν θα ακούσεις ή εμένα;
Τσαντ.
Μίλησα με τον πατέρα σου, δεν πειράζει να λες αυτό που θες.
Σου είπα να μην ανακατευτείς.
-Ξέρω ότι δεν ήρθατε για να φάτε. -Έχετε δίκιο.
Θα ήθελα να τα πούμε, κύριε Γουάιατ, αλλά είμαι απασχολημένη τώρα.
Τι μου λέτε;
Ο μόνος λόγος που δεν έχω πελάτες είναι επειδή ανοίξατε το κυλικείο
και μειώσατε τις τιμές για να με κλείσετε.
-Αφήστε με να προτείνω κάτι. -Δεν ενδιαφέρομαι.
Μια καλή επιχειρηματίας δεν αρνείται συμφωνία πριν την ακούσει.
Αυτό κάνει αν ο άλλος δεν είναι άξιος εμπιστοσύνης.
Ακούστε.
Ξέρω ότι είχαμε διαφορές, αλλά δεν είναι αργά για να τα βρούμε.
Τι έχετε κατά νου;
Θυμάστε που μου κάνατε 20% έκπτωση στη δήλωση;
Ναι, και το ευχαριστώ σας ήταν να ξαναβάλετε τον Γκάουεν στο δημαρχείο.
Ίσως μπορώ να επανορθώσω.
Αν κλείσω το κυλικείο;
Θα το κάνατε;
Αν μου δώσετε 20% από τα κέρδη,
πείτε πως έγινε.
Έχω μια καλύτερη ιδέα.
Τι θα λέγατε να φύγετε αμέσως από το καφέ μου;
Ο κόσμος είναι γεμάτος καρχαρίες.
Ή δαγκώνεις εσύ
ή σε δαγκώνουν.
Θα το ρισκάρω.
Έχεις καλό σημάδι.
Το θέμα είναι στον καρπό.
Έτσι λέει κι η Αμπιγκέιλ, άσος στα βελάκια.
Είναι πολυτάλαντη.
Με μία αδυναμία.
Εμπιστεύεται πολύ.
Εννοείς πως εμπιστεύεται εμένα πολύ.
Δεν πιστεύω ότι ο φίλος σου δουλεύει στον σιδηρόδρομο.
Δεν με νοιάζει τι πιστεύεις.
Η Αμπιγκέιλ είναι ευγενική και δεν ρωτάει πολλά, αλλά εγώ όχι.
Και δεν σταματάω μέχρι να πάρω απαντήσεις.
Απειλή είναι αυτό;
Πάρ' το όπως θες.
Ευχαριστώ για το ενδιαφέρον.
Πιστεύεις το θράσος του να ζητήσει μερίδιο από τα κέρδη μου;
-Νομίζει ότι η πόλη τού ανήκει. -Ο Γκάουεν φταίει.
Εύχομαι να μην ερχόταν ο σιδηρόδρομος.
Δεν είσαι η μόνη.
-Κι άλλο τσάι; -Ευχαρίστως.
Ελίζαμπεθ; Τι συμβαίνει;
Έστησαν ενέδρα σε αστυνομικούς στα βόρεια.
Σκοτώθηκαν δύο.
Ξέρω ότι είναι δύσκολο,
αλλά θα δεις πολλά τέτοια άρθρα στην εφημερίδα.
Δεν ξέρω αν θα το συνηθίσω ποτέ.
Δεν πρέπει να το συνηθίσεις.
Ανυπομονώ να γυρίσει ο Τζακ.
Το ξέρω.
ΣΑΛΟΥΝ ΤΟ ΛΕΥΚΟ ΑΤΙ
Κανένα νέο από το Μέντφορντ Φολς;
Όχι. Ο Ντέιλ έχει καλό χέρι στη σκανδάλη.
Δεν υπάρχει λόγος ανησυχίας.
Εκτός κι ανησυχείς για κάτι.
Ίσως ήταν συνετό να συζητηθεί το θέμα πριν αποφασιστεί τι θα γίνει.
Εφόσον μιλάμε για τα δικά σου χάλια, δεν έχεις το δικαίωμα
να παραπονιέσαι για το πώς τα μαζεύω.
Αυτό δεν ήταν παράπονο. Ήταν απλώς μια παρατήρηση.
Σε κράτησα εκτός φυλακής.
Και σου έδωσα πίσω τη θέση του δημάρχου.
Μην το ξεχνάς.
Λέτε ο Τσαντ να θέλει ακόμα να έρθει να δει τις κάρτες μου;
Λέω ότι αξίζει να τον ρωτήσεις.
Χοιροστάσιο είναι εδώ μέσα.
Εσύ το έκανες αυτό.
Εγώ; Με τίποτα.
Τσαντ, θα μου πεις τι έγινε εδώ;
Δεν ξέρω.
Αρκετά με όλα αυτά.
Θα μου πείτε αμέσως ποιος το έκανε
ή θα αποβληθείτε.
Ερλ.
Πάψε, Τσαντ.
Μπορείς ακόμα να ζητήσεις συγγνώμη και να τα μαζέψεις.
Σου το ξανάπα. Οι Γουάιατ δεν ζητάμε συγγνώμη.
Τότε θέλω να φύγετε αμέσως κι οι δύο.
Δεν με νοιάζει.
Δηλαδή δεν έχουμε σχολείο σήμερα;
Όχι, και βέβαια όχι.
Απλώς θα κάνουμε μάθημα έξω, στον καθαρό αέρα.
Ελάτε.
Πριν οδηγήσεις, πρέπει να μάθεις τα βασικά.
Λι, τα ξέρω τα βασικά.
Πατάς το πετάλι, γυρίζεις το τιμόνι, και φύγαμε.
-Βασικά, τα πετάλια είναι τρία. -Εύκολο.
Περίμενε. Είναι λίγο πιο περίπλοκο.
Πρέπει να πάω στο Μπάξτον πριν κλείσει το μαγαζί.
Το μαγαζί θα 'ναι κι αύριο ανοιχτό,
και μεθαύριο κι αντιμεθαύριο.
Δεν νομίζω ότι καταλαβαίνεις πόσο σημαντικό είναι αυτό για μένα.
Δούλεψα πολύ σκληρά για να εντυπωσιάσω την Ντότι.
Έχω κάνει δεκάδες σχέδια
κι έκανα παραλλαγές και μετά κι άλλες παραλλαγές
για να με πάρει σοβαρά.
Δεν θέλω να νομίζει ότι δεν μπορώ να κάνω ό,τι υποσχέθηκα.
Ίσως να υποσχέθηκες πολλά και πολύ σύντομα.
Ειλικρινά πιστεύω ότι το κάνεις πιο δύσκολο απ' όσο χρειάζεται.
Μου ζήτησες να σου μάθω να οδηγείς.
Οπότε, ή θα ακούς ό,τι σου λέω
ή θα γυρίσω στη δουλειά.
-Θα κρέμομαι από τα χείλη σου. -Μπορώ να το έχω γραπτώς;
Καινούργιο αμάξι;
Ναι. Χθες το πήρα.
Πόσους ίππους έχει ο κινητήρας;
Κύριε Σέπερντ, πώς θα χωρούσε άλογο στον κινητήρα;
Φαίνεται ότι ξέρει λιγότερα από μένα.
Την μαθαίνω να οδηγεί.
Και πρέπει να συνεχίσουμε το μάθημα, αν επιτρέπετε.
Ναι. Μη σας καθυστερώ.
Πού είχαμε μείνει;
Λέτε ότι το έκαναν οι γιοι μου;
Δεν μπορώ να το αποδείξω,
μα έπρεπε να δείτε την όψη του Τσαντ.
Είναι καλό παιδί, αλλά ακολουθεί τον αδερφό του.
Ξέρω πώς είναι αυτό.
Το φανταζόμουν.
Λυπάμαι. Θα πληρώσω τις ζημιές.
Όχι. Δεν έχει να κάνει με χρήματα.
Έχω κάνει πρόοδο με τον Τσαντ, αλλά ο Ερλ είναι θυμωμένος.
Κι έτσι θα παραμείνει, αν δεν τον βοηθήσετε.
Πώς;
Πρέπει να του πείτε τι έγινε με τη μητέρα του.
Τι να πω; Με παράτησε πριν από πέντε χρόνια.
Ο Ερλ πονάει.
Το βλέπω στο σχολείο.
Ο Τσαντ έχει αρχίσει να αφήνεται και να κάνει νέους φίλους.
Αλλά ο Ερλ φοβάται ότι θα τον εγκαταλείψουν ξανά,
οπότε τρομοκρατεί τον αδερφό του και όλους τους άλλους.
Δεν είχα καταλάβει ότι ήταν τόσο άσχημα.
Είναι.
Ειλικρινά, μόνο εσείς μπορείτε να το σταματήσετε.
-Εύρηκα. -Δώσ' το.
Δεν μου έδωσες τον λόγο σου;
Ναι, αλλά δεν διευκρίνισα ποιος λόγος ήταν.
Λυπάμαι, αλλά δεν θα σε αφήσω να με πας στο Χόουπ Βάλεϊ.
Μάλιστα. Τι σχέδιο έχεις;
Θα πάρεις τις αποδείξεις και θα φύγεις ελπίζοντας ότι δεν θα σε βρει ο Γουάιατ;
Ναι, καλό μού φαίνεται.
Κρίμα, γιατί δεν θα πιάσει.
Μια χαρά θα πιάσει.
Όχι, γιατί δεν έχεις τα κότσια.
Τα έχω. Αν χρειαστεί, θα σου ρίξω.
Εμπρός.
Θα το κάνω.
Τ' ορκίζομαι, θα σου ρίξω.
Κοίτα με.
Εμπρός, τράβα τη σκανδάλη.
Έχεις δίκιο.
-Και να ήθελα, δεν θα μπορούσα. -Το ξέρω.
Αλλά δεν θα το ρίσκαρα.
Δεν έχει μέσα σφαίρες και δεν είπες τίποτα;
Έτσι έχει πλάκα.
Είσαι ο πιο εκνευριστικός άνθρωπος που έχω γνωρίσει. Έπρεπε να σου ρίξω.
Μη μου λες να σταματήσω.
-Πρέπει να φύγουμε από δω. -Έχω μια καλύτερη ιδέα.
Εμπρός. Πάμε.
Δεν ήθελα να τον σκοτώσω.
Δεν με άφηνε να φύγω.
Χάρη μου κάνατε, δις Φόστερ.
Σας ξέρω;
Έχουμε έναν κοινό φίλο. Τον Ρέι Γουάιατ.
Αλλά η φιλία θα λάβει τέλος.
Τι κάνεις;
Τη δουλειά μου.
Δεν είναι προσωπικό.
Περίμενα πολύ καιρό να το κάνω αυτό.
Θα τον αφήσουμε στο επόμενο τμήμα.
Είμαστε καλή ομάδα.
Πάμε.
ΚΑΦΕ ΤΗΣ ΑΜΠΙΓΚΕΪΛ ΑΝΟΙΧΤΟ
Δεν ήθελα να τους αποβάλω, αλλά τι να έκανα;
Πρέπει να προστατέψω τα άλλα παιδιά.
Ακριβώς.
Ο Τσαντ κι ο Ερλ είχαν επιλογή.
Να παραδεχτούν τι έκαναν και να ζητήσουν συγγνώμη.
Μα δεν το έκαναν.
Μίλησες στον πατέρα τους. Τώρα είναι στο χέρι του.
Κανένα νέο στην εφημερίδα;
Τίποτα για τα βόρεια.
Αλλά το μοσχαράκι της κυρίας Γουίλερ πήρε πρώτο βραβείο στο πανηγύρι.
Τέτοια νέα μ' αρέσουν.
Μου χρειάζεται ένα φλιτζάνι τσάι.
-Είσαι καλά, Ρόζμαρι; -Τι έγινε;
Τι δουλειά έχει το εμπορικό κατάστημα στη μέση του δρόμου;
-Δεν είναι εκεί. -Έτσι φαίνεται πάντως.
Η οδήγηση αυτοκινήτου είναι πιο περίπλοκη από την ίππευση αλόγου.
Μισό λεπτό.
Λες ότι παραλίγο να χτυπήσεις το μαγαζί με το νέο αμάξι του Λι;
Πότε έμαθες να οδηγείς;
Ο Λι μού κάνει μαθήματα.
Και δεν θα χαρεί καθόλου
όταν μάθει ότι παραλίγο να χτυπήσω το μαγαζί...
Κι ένα κάρο
και τις κότες της Κέιτι Μπρέιμαν.
Το δημοτικό συμβούλιο πρέπει να σκεφτεί τη διαπλάτυνση των δρόμων.
Αγάπη μου. Να σου πω λίγο;
-Φέρνω τσάι. -Κι εγώ.
Πριν πεις κάτι, θέλω να ξέρεις ότι δεν έφταιγα εγώ.
Αλήθεια;
Το αμάξι σε ανάγκασε να πιάσεις το τιμόνι;
Λι Κούλτερ, δεν είμαι αναγκασμένη να κάνω ό,τι μου λες.
-Δεν είσαι αφεντικό μου. -Ίσως θα έπρεπε.
Ορίστε.
Πάρ' το πίσω αμέσως, αυτή τη στιγμή!
Όχι.
Μάλιστα.
Τότε, αυτό ήταν.
Θα μείνω στης Ελίζαμπεθ μέχρι να συνέλθεις.
-Αλήθεια; -Ναι.
Καλά. Αυτό να κάνεις.
Καλά. Θα το κάνω.
Έφαγα αποβολή εξαιτίας σου.
Έπρεπε να με ευχαριστείς.
Μου αρέσει το σχολείο, Ερλ.
Έχουμε ο ένας τον άλλον. Αρκεί.
Όχι. Όχι για μένα.
Και γιατί δεν φεύγεις τότε; Φύγε, όπως έφυγε η μαμά!
Δεν χρειάζομαι εκείνη ούτε εσένα.
Δεν το εννοείς.
Το εννοώ.
Όχι, δεν το εννοείς.
Είδα τη δίδα Θάτσερ στο σχολείο. Μου έδειξε τι έκανες.
Θες να μου πεις τι έγινε;
Πες του.
Άκου, γιε μου.
Ξέρω ότι είσαι θυμωμένος και δεν σε κατηγορώ.
Αν θες να είσαι θυμωμένος με κάποιον,
να είσαι μαζί μου.
Τόσο καιρό είστε θυμωμένοι με τη μαμά που σας παράτησε,
αλλά δεν παράτησε εσάς.
Εμένα παράτησε.
Εσείς απλώς βρεθήκατε στη μέση.
Ξέρω ότι λείπω συχνά και λυπάμαι.
Από τώρα κι έπειτα, θα μείνω εδώ μαζί σας.
Έπρεπε να το είχαμε συζητήσει εδώ και καιρό.
Πίστευα ότι τέτοια ώρα θα ήσουν στο γραφείο,
να εργάζεσαι υπέρ του σιδηροδρόμου.
Έλα, Αμπιγκέιλ. Έχω δουλειά.
-Δεν σου φαίνεται. -Τα φαινόμενα απατούν.
Μάλλον δεν σου αρέσει να είσαι στο τσεπάκι του Γουάιατ.
Δεν μπορεί κάποιος να πιει με ηρεμία το ποτό του;
Χένρι, αν δεν σε ήξερα, θα έλεγα ότι νιώθεις τύψεις.
Δεν σε αφορά τι κάνω με τον Γουάιατ.
Γιατί δεν του πατάς πόδι; Δεν είναι αργά.
Ίσως να είναι, ίσως όχι.
Συμβαίνει κάτι;
Μην ανακατεύεσαι, Αμπιγκέιλ.
Δεν τον καταλαβαίνω μερικές φορές.
Μου λέει τι να κάνω και τι όχι.
Αν νομίζει ότι μπορεί να μου φέρεται λες κι είμαι υπάλληλός του,
δεν ξέρει τι του γίνεται.
Δεν θα λυθεί τίποτα αν μείνεις εδώ.
Πρέπει να μιλήσεις στον Λι, για χάρη του γάμου σας
και του μαξιλαριού μου.
Δεν έχουμε τίποτε άλλο να πούμε. Ο Λι είναι υπερβολικός.
Υπερβολικός;
Οδήγησες το ολοκαίνουργιο αμάξι του χωρίς να είσαι έτοιμη,
παραλίγο να τρακάρεις σε κτίριο, να πατήσεις κότες,
και τα έριξες όλα πάνω του.
Παίρνεις το μέρος του Λι;
Είναι το μόνο μέρος που θα έπαιρνε κάθε λογικός άνθρωπος.
Τώρα λες ότι είμαι παράλογη;
Αυτό που λέω είναι ότι μερικές φορές γίνεσαι...
απαιτητική, πεισματάρα και αχάριστη.
Ορίστε;
Ο Λι κάνει τα πάντα για σένα και δεν το βλέπεις.
Αυτό δεν είναι αλήθεια. Κάνω πολλά πράγματα μόνη μου.
Αναρωτήθηκες ποτέ μήπως δεν έχεις πάντα δίκιο;
Ότι ίσως καμία φορά γίνεσαι σαν ένα μεγάλο σπυρί στο...
πλευρό.
Είσαι πολύ τυχερή που έχεις έναν άντρα σαν τον Λι στη ζωή σου.
Λοιπόν...
Ήταν ανάγκη να είσαι τόσο ειλικρινής;
Γι' αυτό δεν είναι οι φίλοι;
Τότε πρέπει να είμαστε πολύ καλές φίλες.
Καλά θα κάνεις να το πιστέψεις. Πέσε για ύπνο τώρα.
Ψάχνεις κάτι;
Την αλήθεια.
Δουλεύω σκληρά και κάνω τη δουλειά μου. Δεν χρειάζεται να μάθεις κάτι άλλο.
Δεν έχεις χαρτιά, ταυτότητα, τίποτα.
Η εμπειρία μου λέει
ότι αν κάποιος δεν έχει τίποτα, κάτι κρύβει.
Είναι ώρα να φεύγεις.
Ουδείς αναμάρτητος, Σέπερντ.
Να το θυμάσαι αυτό.
Δεν το ξέχασα ποτέ.
Θα ήρθες να πάρεις μερικά πράγματα.
Για την ακρίβεια...
ήρθα να ζητήσω συγγνώμη.
Σοβαρά;
Σοβαρά.
Δεν μου είναι εύκολο να παραδεχτώ ότι έχω άδικο.
-Για κανέναν δεν είναι εύκολο. -Ναι.
Ένα πουλάκι με βοήθησε να καταλάβω ότι υπήρξα σκληρή...
και εγωίστρια...
και πολλά άλλα, που δεν χρειάζεται να τα αναλύσουμε τώρα.
Αλλά η αλήθεια είναι
ότι είχε δίκιο.
Σε θεωρώ δεδομένο, Λι.
Και δεν ακούω πάντα.
Και δεν σε σέβομαι πάντα όπως σου πρέπει.
Έλα εδώ.
Δεν το λέω όσο συχνά πρέπει, αλλά...
το λέω τώρα.
Είσαι ό,τι καλύτερο μου έχει συμβεί.
Σ' ευχαριστώ.
Ούτε εγώ το λέω συχνά.
ΚΑΦΕ ΤΗΣ ΑΜΠΙΓΚΕΪΛ
Φρανκ, το παράκανες.
-Για να σε προστατέψω. -Μπαίνοντας στο δωμάτιο του Κάρσον;
-Κάτι κρύβει. -Δεν το ξέρεις αυτό.
Αμπιγκέιλ.
-Έχει δίκιο. -Κάρσον, χίλια συγγνώμη.
Δεν πειράζει. Άσε με να τελειώσω.
Όντως έκρυβα κάτι.
Ήμουν παντρεμένος, και η γυναίκα μου ήταν τα πάντα για μένα.
Ήμουν πάρα πολύ ευτυχισμένος.
Και μετά αρρώστησε.
Ήταν άρρωστη για πάρα πολύ καιρό.
Όταν πέθανε, δεν πίστευα ότι μπορούσα να συνεχίσω.
Κι έτσι, έφυγα.
Προσπάθησα να ξεχάσω ό,τι είχε γίνει, να αρχίσω νέα ζωή.
Δεν μιλάω για αυτό.
Δεν μπορώ.
Δεν κατηγορώ τον πάστορα για ό,τι έκανε.
Ξέρω ότι έπρεπε...
να σου το πω.
Να μάθεις ποιος είμαι και γιατί είμαι εδώ, ώστε να μην ανησυχείς.
Τώρα ξέρεις την αλήθεια.
Σ' ευχαριστώ.
Σου υπόσχομαι πως αν δεν θέλεις, δεν θα το συζητήσουμε.
Το εκτιμώ.
Πάω να ετοιμάσω τον Κόντι.
Επιτρέψτε μου, κύριοι.
Λοιπόν...
Είμαστε εντάξει;
Για την ώρα.
Είπαμε να ξεκινήσουμε νωρίς.
Το βλέπω.
Τα φτιάξαμε όλα.
Κάνατε πολύ καλή δουλειά. Ευχαριστώ.
Εμείς σας ευχαριστούμε.
Άκουσα τη συμβουλή σας, τους μίλησα για τη μαμά τους.
Νομίζω ότι έχουν καταλάβει τώρα.
Είπα και στον αδερφό μου τον Ρέι
ότι δεν θα φεύγω εκτός πόλης πια,
γιατί θέλω να είμαι με τους γιους μου.
Σας άκουσε;
Ναι, άκουσε.
Έχασα τη δουλειά, αλλά...
έχω την οικογένεια.
Ξέροντας τον κόσμο εδώ πέρα, θα βρείτε σύντομα νέα δουλειά.
Πολύ ευγενικό εκ μέρους σας.
Τελειώνουμε σε δέκα λεπτά, και ξεκινάτε το μάθημα.
Θα περιμένω έξω.
Δεσποινίς Θάτσερ;
Ήθελα να...
Μάλλον θα έπρεπε...
Αυτό που προσπαθώ να πω είναι...
Λυπάμαι ειλικρινά για ό,τι έκανα.
Κι εγώ.
Αυτό σημαίνει πάρα πολλά για μένα.
Σημαίνει ότι θα γυρίσουμε στο σχολείο;
Αυτό ακριβώς σημαίνει.
Για δες εδώ.
Υποτίθεται ότι είναι νεκροί, αλλά φαίνονται πολύ ζωντανοί.
Μη μιλάς. Θα το τακτοποιήσω.
Θα έκανα τις συστάσεις, αλλά γνωρίζετε ήδη την κυρία.
Δεν είχα τη χαρά.
Περίμενα καλύτερο ψέμα.
Χένρι.
Θα πεις κι εσύ ότι δεν την ξέρεις;
Ας μας πει κάποιος περί τίνος πρόκειται.
Θα το πω απλά. Συλλαμβάνεστε και οι δύο.
Συλλαμβανόμαστε; Γιατί;
Δωροδοκία, παρακώλυση δικαιοσύνης, απόπειρα φόνου...
Υπάρχουν κι άλλα, αλλά αυτά αρκούν για αρχή.
Έχουμε τα βιβλία που αποδεικνύουν την ενοχή του Γκάουεν
και τα χρήματα που μου δώσατε για να μη μιλήσω.
Μόνο κατηγορίες έχετε.
Ας το αποφασίσει ένας δικαστής.
Μπιλ.
Θα γίνω μάρτυρας κατηγορίας.
-Ίσως πεις κάτι καλό για μένα. -Δεν υπόσχομαι τίποτα.
Δειλέ.
Ίσως.
Καλό το χρήμα,
αλλά εσύ το παράκανες.
Δεν θα χάσω για σένα αυτά για τα οποία δούλεψα.
Σε βάζω φυλακή ή στον τάφο, το ίδιο μου κάνει.
Είσαι καλά, Χένρι;
Έχει κόστος η εξιλέωση.
ΕΦΙΠΠΗ ΑΣΤΥΝΟΜΙΑ
Δεν θα με βάλεις σε κελί, έτσι;
Αυτό κάνει ο σερίφης.
Τι εννοείς; Μετά από όσα περάσαμε;
Ειδικά μετά από όσα περάσαμε.
Ίσως κάνω λάθος, αλλά...
νόμιζα ότι κάτι σήμαινα για σένα.
Πίστευα ότι είχαμε κάτι.
Έχουμε.
Τα κάγκελα ανάμεσά μας.
Αμπιγκέιλ, πώς είναι ο κύριος Γκάουεν;
Εκτός από κακή διάθεση,
η Φέιθ λέει ότι έχει λίγες μελανιές.
Θα ξεκουραστεί και θα 'ναι μια χαρά. Μπιλ.
Ερχόμουν να σε δω.
-Σχετικά; -Με τον Χένρι.
Ξέρω ότι είναι ένοχος,
αλλά εμπόδισε τον Γουάιατ να σε πυροβολήσει.
Ελπίζω να το πεις στον δικαστή.
Δεν θα είναι το πρώτο που θα πω.
Δεν θα το ξεχάσω.
Αν ο κύριος Γκάουεν πάει φυλακή, είσαι και πάλι δήμαρχος;
Μάλλον είναι η μοίρα μου.
Να είσαι ασφαλής, Έι Τζέι.
Καλημέρα, Κέιτι.
Καλημέρα, δις Θάτσερ.
Δεν νομίζω να έχω κανένα γράμμα.
Για την ακρίβεια, έχετε.
Από: Τζακ Θόρντον Προς: Ελίζαμπεθ Θάτσερ
Είναι από τον Τζακ.
Αγαπημένη Ελίζαμπεθ, είναι η πρώτη ευκαιρία που βρήκα να σου γράψω
από τότε που έφτασα.
Δεν θα σπαταλήσω μελάνι λέγοντάς σου πώς είναι εδώ,
γιατί τις περισσότερες μέρες προσπαθώ να το ξεχάσω.
Αντιθέτως, σκέφτομαι εσένα
και πόσο υπέροχη θα είναι η ζωή μας όταν γυρίσω και σε κάνω σύζυγό μου.
Ονειρέψου κι εσύ εκείνη την ημέρα.
Σ' αγαπώ με όλη μου την καρδιά.
Τζακ.
Υποτιτλισμός: Νότα Μουζάκη